કોંગ્રેસ અને પાસ વચ્ચે અનામત મુદ્દે કોઇ આખરી નિર્ણય લેવાયો નથી કે તે અંગે જાહેરાત પણ થઇ નથી. એ પહેલા જ આ સમગ્ર મામલે એક નવો વળાંક આવતો દેખાઇ રહ્યો છે. પાસના સભ્ય અને હાર્દિક પટેલના નજીક ગણાતા લલિત વસોયા પાસમાંથી રાજીનામું આપી ધોરાજી બેઠક પરથી ઉમેદવારી નોંધાવે તેવી શક્યતા છે. તેઓ કોંગ્રેસ તરફથી સોમવારે સવારે ઉમેદવારી નોંધાવવાના હોવાનું જાણવા મળ્યું છે. ઉલ્લેખનીય છે કે, કોંગ્રેસ તરફથી હજુ ઉમેદવારોના નામની જાહેરાત કરવામાં આવી નથી કે ના તો લલિત વસોયા કોંગ્રેસમાં જોડાયા હોવાની જાહેરાત થઇ છે.